Kultuurdiere wys spiere!
Die ATKV-Jeugtak, die Kultuurdiere, het van vroeg die jaar al gewys dat hul vanjaar hul kultuurspiere gaan laat bult.
Die onderwysers het aan die begin van die jaar ingestap met `n klein geskenkie om hul welkom te laat voel. Hulle is ook reeds besig om vir elke onnie wat verjaar `n geskenkie te gee.
Hul beplan groot projekte vir vanjaar, o.a. `n talentaand by die outehuis, `n idiome kompetisie, `n omgeeprojek op Jeugdag en vele meer.
Hou gerus dié spasie dop vir die ATKV!
VOORTREKKERS: ELMARIE TEESSEN VERWERF PRESIDENTSVERKENNERTOEKENNING
Elmarie Teessen, hoofdogter van Hoërskool Upington, het 'n baie uitsonderlike prestasie behaal as 'n Voortrekker, deurdat sy die Presidentsverkennertoekenning verwerf het.
ANZIL KULSEN BESOEK UPPIES
Bekende skrywer van Upington, Anzil Kulsen, het Hoërskool Upington die week besoek om onder andere haar nuwe boek, '' 'n Hart vol Sand', aan die graad 11 leerders bekend te stel. Die bevoorregte leerders het die praatjie terdeë geniet en Anzil omtrent oorval met vrae. Sy het hul vertel hoe sy begin skryf het, en hul aangemoedig om oor hul ervarings te skryf.
KONING VAN DIE OUETEHUIS!!
Daar word gesê as jy een persoon laat glimlag elke dag, is dit 'n goeie dag. Die 7de Februarie was dan beslis 'n goeie dag vir 8 van Hoërskool Upington se dogters. Hulle het vir baie glimlagte gesorg toe hul van die oupas moes optooi vir die Meneer Ouetehuis Kompetisie. 'n Opvolg op verlede jaar se Mej. Ouetehuis.
UPPIE SANGER VERTEENWOORDIG NOORD-KAAP
Jamie Roberts, graad 11 leerder van Hoërskool Upington, is ingesluit in die Noord-Kaap Uitvoerende Kunste-span vir sang. Hy het op 28 Februarie 2015 'n oudisie afgelê en gekwalifiseer om deel te neem aan die Suid-Afrikaanse Kampioenskappe vir Uitvoerende Kunste, wat vanaf 3 tot 12 April 2015 te Rustenburg aangebied sal word.